**187/2016.(VI.9.) Kgy. sz. határozat**

Szombathely Megyei Jogú Város Közgyűlése a „Javaslat a „TOP 6.3.2 Zöld város kialakítása” pályázat keretében a Sportliget fejlesztésére vonatkozó tanulmányterv jóváhagyására” című előterjesztést megtárgyalta, és a következő döntéseket hozta:

1. A Közgyűlés a 105/2016. (IV.20.) Kgy. számú határozatát – a felhívás és a pályázati anyag módosulására tekintettel – visszavonja.
2. A Közgyűlés elfogadja a „TOP 6.3.2 Zöld város kialakítása” című pályázati felhívásra készült tanulmánytervet a Sportliget rekonstrukciójára vonatkozóan.
3. A Közgyűlés felhatalmazza a polgármestert a 2. pontban elfogadott tanulmánytervnek megfelelően a pályázati dokumentáció elkészítésére és benyújtására.
4. A Közgyűlés felhatalmazza a Gazdasági és Városstratégiai Bizottságot, hogy a fentiek szerint elfogadott projekt tartalmában esetlegesen szükséges módosításokat jóváhagyja.
5. A Közgyűlés tudomásul veszi, hogy a pályázati felhívás alapján költség-haszon elemzést kell készíteni, melynek eredménye függvényében, annak Támogató általi elfogadását követően kerül megállapításra a végső (100%-nál alacsonyabb) támogatási intenzitás.
6. A Közgyűlés nyertes pályázat esetén – az önerő biztosításáról a hatáskörrel rendelkező szerv által hozott döntés birtokában – felhatalmazza a polgármestert a Támogatási Szerződés aláírására.

**Felelősök:** Dr. Puskás Tivadar polgármester

 Illés Károly alpolgármester

 Koczka Tibor alpolgármester

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** 1-2. pont: azonnal

3. pont: 2016. június 30.

4. pont: 2016. június 30.

5. pont: azonnal

6. pont: nyertes pályázat esetén, a támogatói döntést követő Közgyűlés, illetve a támogató által meghatározott időpont